आलाहजरत एक्सप्रेस का इंजन खराब
बांदीकुई ट्रैक पर रेल यातायात प्रभावित
अलवर|महुवास्टेशन के पास शुक्रवार सुबह करीब 11.30 बजे न्यूभुज से बरेली जा रही आलाहजरत एक्सप्रेस ट्रेन का इंजन खराब हो गया। जिससे अलवर-बांदीकुई ट्रैक पर रेल यातायात प्रभावित हुआ। इंजन खराब से बीच रास्ते में अटकी इस ट्रेन को लाने के लिए अलवर से मालगाड़ी का इंजन मौके पर भेजा गया। इस इंजन को लगाकर दोपहर 12.30 बजे के करीब ट्रेन को रवाना किया गया। इस दौरान करीब एक घंटे ट्रेन ट्रैक पर खड़ी। यह ट्रेन निर्धारित समय से 1.33 घंटे देरी से दोपहर 12.36 बजे अलवर आई। उस दौरान ट्रैक क्लियर नहीं होने के कारण आलाहजरत एक्सप्रेस के पीछे रही अहमदाबाद-वाराणसी एक्सप्रेस को मालाखेड़ा स्टेशन पर रोकना पड़ा। यह ट्रेन निर्धारित समय से करीब 1.35 घंटे देरी से दोपहर 1.02 बजे अलवर आई। यह ट्रेन करीब 1 घंटे मालाखेड़ा स्टेशन पर खड़ी रही।
bho_Deva hin_Deva hin_Deva